
O ANTOLOGIE AŞTEPTATĂ DE-UN VEAC...: 
„ANTOLOGIA SCRIITORILOR ROMÂNI 
CONTEMPORANI, DIN ÎNTREAGA LUME”1,  
alcătuire de  
LIGYA DIACONESCU 
 
...Omul de cultură şi filantropul, febril şi de un patriotism fierbinte şi extrem de activ şi 
eficient, scriitoarea şi ziarista harnică, LIGYA DIACONESCU /Canada (secondată, cu 
ritm, dragoste şi gravă maturitate, de către fiica sa, filologul şi studiosul întru Medicina 
Leacului Divin/Panaceum, ANDRADA DIACONESCU!), a împlinit, în aceste zile, un 
vis care era degeaba visat, de către românii cel puŃin ai ultimului veac (...încă de la 
junimişti, ba chiar de la Dumitru al lui Cantemir, din veacul al XVIII-lea, se vedeau 
mijind dorinŃele de afirmare biruitoare, a Cugetului Valah, în „concertul” duhurilor 
expresive europene!): Antologia (bilingvă: în română şi în engleză) scriitorilor români 
contemporani, din întreaga lume/ Contemporary Worldwide Romanian Writers – 
Anthology. 
 
...Este vorba de o operă de pionierat, care a transformat un deziderat al multor Duhuri 
luminoase ale culturii române (şi anume, acela de a-i uni, miraculos, peste hotarele 
geografice, într-o singură Biblie de Limbă şi Expresie Divină, fratern şi comparatist, pe 
toŃi creatorii întru Logos-ul Românesc, răspândiŃi pe toată faŃa Pământului, de o istorie 
deloc favorabilă acestui Neam Martir!) – într-o realitate palpabilă şi strălucită: da, 
EXISTĂ, în sfârşit! O realitate competitivă (la nivel profund-comparatistic), din punct de  
vedere artistic, cu orice „realitate”, de acelaşi soi, din orice alt colŃ de lume civilizată, de 
pe orice continent! 
 
...Cartea a fost realizată printr-o selecŃie valorică extrem de riguroasă (unii ar putea 
spune, chiar:  nemiloasă!) : 52 de prezenŃe scriitoriceşti româneşti mondiale, antologate! 
 
Cu mici excepŃii, a prevalat (cum şi credem că se cuvine!) criteriul valoric. Şi nu e vorba, 
neapărat, de valori consacrate, prin apartenenŃa la tot soiul de „uniuni” şi „ligi”, prin 
premii naŃionale şi internaŃionale etc. - ci de valori artistice autentice. Fireşte, nu puteau 
lipsi şi nici nu lipsesc nume mari şi încărcate de semantică a culturii româneşti (din 
România şi de pe alte multe meleaguri, de pe depărtate tărâmuri şi continente...chiar de la 
Antipozi!): Alexandru Florin łene (România), George Roca (Australia), Cezarina 
Adamescu (România),  Theodor Damian (SUA), Elena Buică (Canada), Mariana 
Zavati Gardner (Anglia), Radu Botiş (România), Marin Ifrim (România)... – dar sunt 
prezente şi nume care nu-Ńi spun nimic (sau nu-Ńi spun Ńie, ca român din România...şi iată 
un prim argument şi răspuns, la întrebarea: DE CE ACEASTĂ CARTE ERA 
NECESARĂ ŞI ESTE BINECUVÂNTATĂ: PENTRU CĂ NE FACE 
CUNOŞTINłĂ ŞI NE RE-ÎNFRĂłEŞTE, CU FRAłI 
                                                 
1 - Ligya Diaconescu, „Antologia scriitorilor români contemporani, din întreaga lume/Contemporary 
Worldwide Romanian Writers – Anthology”  – Starpress 2011, Editura Fortuna, 2011. 

UITAłI/”ESCAMOTAłI”?!), decât după ce te duci la pagina conŃinând textul/textele 
antologat/antologate şi...citeşti, cu nesaŃ: Virgil Ciucă (SUA), Carmen Tania Grigore 
(Anglia), Adalbert Gyuris (Germania), Ioana Geier (Germania), Monalisa Livia 
Gheorghiu (România) etc.  
 
Există şi destui scriitori care nu s-au exprimat, prioritar, pe foaia de hârtie, ci, direct, în 
pagina web  - precum: Camelia Iuliana Radu/România, Lavinia HuŃişoru 
Dumitru/România  (cea care-şi traduce poemele nu doar în engleză, ci şi în franceză şi 
portugheză, pentru cei cu care lucrează la firma „Tay Travel Egipt”, „al cărei 
reprezentant sunt în România şi pentru Europa de Est – şi traduc unele din ele/poezii 
în portugheză, de dragul prietenilor din Brazilia, pentru voluntarii de la Casa de dom 
Inacio, dintre care fac parte ca ghid şi medium al casei”... – şi, iată cum, încet-încet, 
iŃele Turnului Babel se limpezesc, graniŃele de înŃelegere dintre neamuri se prăbuşesc!), 
Olga Alexandru Diaconu/România etc. 
 
...Cum era şi firesc, o Antologie, precum cea de faŃă, nu poate avea omogenitate valorică. 
Nici nu era de aşteptat, dat fiind nu doar zonele de influenŃă ideatică şi de Duh extrem de 
variate, ci şi vârstele cu „aperturi” surprinzător, chiar pitoresc de fluctuante, de-a lungul 
şi de-a latul Antologiei: de la scriitori aflaŃi la vârsta înŃelepciunii (ca să nu zicem 
„senectuŃii”), la...copii! Ceea ce dă oscilaŃie axiologică, oferă, însă, şi speranŃă, pentru 
cultura românescă a  viitorului: tinerii şi foarte tinerii scriitori antologaŃi (dându-li-se 
„şanse egale” cu...”seniorii” !) -  nu dezamăgesc, ci ei (în general) onorează, cum se 
cuvine, acest dar şi această generoasă şansă: talentul/harul unor Ana Maria Gâbu 
(România), Alex Popa (Anglia),  Marian Dragomir (România) - sau chiar al „junioarei” 
(de fapt, cam prea...”junioarei”!), născută în...2000, Maya Maria Muşat (Bucureşti-
România), sunt destul de greu de contestat total, chiar şi cu mijlocele hermeneuticii 
literare moderne...! Evident, în cazul ultimei, poate că, totuşi, n-ar fi fost rău să se mai 
aştepte (măcar vreo cinci - ...deloc...”cinici”! -  anişori!) confirmarea aceasta de-a dreptul 
„regală”, printr-o ditamai Antologie pentru Scriitorii Români ai „multului rotund”, atât 
de vastă şi de respectabilă...Pentru că, în definitiv, Mozart sau Rimbaud, după câte ştim, 
nu se nasc chiar în fiece zi a lunii... 
 
...De dorit ar fi fost şi o „transpunere” a textelor internetiştilor (cei ce nu mai recunosc 
dreptul seniorial al DIACRITICELOR), într-un text mai uşor lizibil, tocmai prin 
prezenŃa diacriticelor...Când avem de-a face cu Artă (şi, slavă Domnului, graŃie LIGYEI 
DIACONESCU, avem, din plin!), prezenŃa diacriticelor ne permite să plutim, 
dimpreună cu RevelaŃia Artistică... -  pe când absenŃa lor, ne sileşte, cam prea des, să ne 
poticnim în semantici aproximative şi, deci...să coborâm din cer! 
 
...Cartea-Antologie este împărŃită în două secŃiuni inegale:  
 
1-prima secŃiune este închinată Poeziei – şi conŃine „mostre” ale sacrei arte „revelatorii şi 
divinatorii”, din partea a 35 de „preoŃi” ai Altarului Logos-ului Divin al Euterpei 
(uneori, „mixată”  - savant, ritualic, spre transcendenŃă orientată, şi niciodată sacrificată 
obscen! - cu Erato...: „DimineaŃa devreme,/Chiar înainte de a-l pierde pe Hamlet din 
priviri,/Am înŃeles că povestea ta fusese adevărată,/Aşa precum durerea din sufletul 

meu/ - Un exemplu de memorie neîmplinită/Folosind versul în locul prozei” – cf. 
Mihaela Cristescu/Australia, Vis evaziv – dimineaŃa – ori: „Sau poate plec şi vin 
deodată/ca a duhului adiere de vânt/ca mireasa cu nunta neterminată/ca atunci când 
mă rog/şi nu mai ştiu că mă rog/şi că sunt” – cf. Theodor Damian/SUA, Ca mireasa); 
 
2-a doua secŃiune este închinată Prozei...care, în multe cazuri, prin prinosul adus 
RevelaŃiei, se întretaie cu graniŃele poetice: 13 „închinători” la Calliope/ZeiŃa/Zâna 
Poeziei Epice...care, chiar dacă indică „proză scurtă”, această „scurtime” nu împiedică 
deloc, ba chiar potenŃează reverberaŃiile epopeice! Spre exemplu, schiŃa Cezarinei 
Adamescu (De ce nu se vând măslinele cu bucata?), care valorează cât un întreg raft de 
romane sociale şi grotesc, şi tragic-satirice...la fel, amuzanta (de fapt, grav-pilduitoarea, 
din punct de vedere al ontologiei umano-divine! – re-punându-se, viguros,  în discuŃie, 
dreptul natural şi dreptul divin, într-o lume profund desacralizată...!) schiŃă Ghici cine 
mi-a pus mâna în cap?!, a lui Ovidiu Creangă/Canada ( „<<Marele Voievod>>  este 
leat cu mine, adică e contingentul '43, adicătelea a văzut lumina zilei în 1921. În orice 
caz, el m-a tăiat: a făcut ce a făcut de a adus pe lume cinci fete, fără să aibă niciun 
rebut – adică, să aducă vreun băiat. Eu mor de ruşine, nu am adus decât două fete, 
deh, el e mai ceva, el era <<Marele Voievod>>, pe când eu nu-s decât un pârlit de 
inginer. În sfârşit mi s-a făcut somn, mă duc să mă culc, noroc că nu trebuie să mă 
spăl pe <<labele de dinapoi>>, că azi nu am umblat desculŃ”)...Remarcăm şi deosebitul 
har narativ (trecând de la nelinişti à la Hieronymus Bosch, apocaliptice -  la aproape 
diafanul serafic), profund mistic, şi expresivitatea pătimaşă (şi, totuşi, adâncit sapienŃială, 
prin RevelaŃie!) a Blestemului Dorei Alina Romanescu/România: „Dumnezeu îi 
îngăduise să plutească, să se rupă definitiv de cele pământeşti. Se simŃea din ce în ce 
mai uşoară – şi, când a ajuns pe tărâmul TinereŃii fără BătrâneŃe şi al VieŃii fără de 
Moarte, la intrare o aşteptau multe suflete, dar ea l-a văzut doar pe Vasile, lângă care 
şi-a continuat drumul, despre care nimeni nu va şti să povestească niciodată”. 
 
...PrefaŃa/Cuvânt înainte este, de fapt, o multiplicare binevenită a vocilor şi 
mărturiilor/mărturisitorilor (George Filip/Canada, Cezarina Adamescu/România, 
Adalbert Gyuris/Germania, Octavian Curpaş/SUA, Elena Buică/Canada, LucreŃia 
BerzinŃu/Israel), despre necesitatea unui astfel de demers demiurgic, care s-a întrupat în 
fiinŃa acestei Biblii, împlinită, revelatoriu, de doamna LIGYA DIACONESCU. 
 
PosfaŃa este dublă, semnată de Elena Buică/Canada şi de Marin Ifrim/România, acesta 
din urmă fiind, credem, „într-un gând” cu majoritatea celor care vor citi sau chiar studia 
paginile acestui „mozaic” cultural românesc, cu viziuni şi construcŃii caleidoscopice, 
având ca „liant” unic...Logos-ul Românesc: „Nu toată România este sub incompetenŃă,  
sub ape, sub cota de avarie, sub politică”.    
 
Suntem convinşi că artiştii autentici, de pe plaiurile mioritice, se vor simŃi stimulaŃi, ba 
chiar ambiŃionaŃi, de însăşi existenŃa acestei palpabile mărturii (oferite de Arta 
Românească de Pretutindeni, prin efortul titanesc, de sinteză, al cupului LIGYA-
ANDRADA DIACONESCU!), precum că „şi la Valahia/valahi există o miraculoasă 
capacitate de demiurgie”! Nu mai vorbim despre artiştii (şi...”ne-artiştii”!) străini, care 
şi-au format o imagine nu tocmai favorabilă, despre Duhul Valah (văzând evoluŃia 

acestuia atât de precară, în istoria ultimilor 21 de ani...). Astfel, prin opere de felul celor 
alcătuite, cu  Har, de oameni aleşi, de felul doamnei LIGYA DIACONESCU, reuşim să 
avem, pretutindeni în lume, AMBASADORI, AUTENTICI ŞI EXTREM DE 
EFICIENłI, AI DUHULUI ŞI ONTOLOGIEI CREATOARE ROMÂNEŞTI! 
 
...Cât despre influenŃa acestui Monument de Duh Românesc, asupra „cugetului” şi 
„conştiinŃei” imposturii politice româneşti (din urbea de pe DâmboviŃa!), avem serioase 
reŃineri...Nu pentru că ar fi monumentul LIGYEI DIACONESCU mai  
puŃin...monumental, ci pentru că ne îndoim de existenŃa, la nivel politic românesc actual, 
atât a „cugetului”, cât şi a „conştiinŃei” culturale (în definiŃia/definirea clasică, dată de 
bunul-simŃ milenar tracico-valah!). 
 
                                                                prof. dr. Adrian Botez  

